Λουκιανός Βοναπάρτης

Ο Λουκιανός Βοναπάρτης (γαλλικά: Lucien Bonaparte), 21 Μαΐου 1775 – 29 Ιουνίου 1840)Εγκυκλοπαίδεια ΔΟΜΗ, τόμος 3ος, σελ. 360: «Λουκιανός Βοναπάρτης. Πρίγκιπας του Κανίνο (Αιάκειο 1775 – Βιτέρμπο, Ιταλία 1840). Πρόεδρος του Συμβουλίου τών Πεντακοσίων (1798), έπαιξε αποφασιστικό ρόλο στό πραξικόπημα τής 18ης Μπρυμαίρ...» (βλ. ygeiaonline.gr/bonaparths) ήταν πολιτικός και αδελφός Ναπολέοντα Βοναπάρτη, Αυτοκράτορα της Γαλλίας.Λεξικό συγγραφέων, Βασίλης Αναγνωστόπουλος, Κώστας Φωτάκης, Εκδόσεις Πατάκη, 2000, σελ. 337: «... Ανάμεσα στους θαυμαστές του ήταν και ο Λουκιανός Βοναπάρτης, ο αδελφός του...» Έγινε γερουσιαστής της Γαλλικής Αυτοκρατορίας, πρέσβης της Υπατείας, πρόεδρος του Συμβουλίου των Πεντακοσίων, Υπουργός Εσωτερικών και μέλος της Βουλής. Χρίστηκε πρίγκιπας του Κανίνο και του Μουζινιάνο από το Βατικανό, τίτλους που κράτησε η οικογένειά του μέχρι το 1924.

 Βιογραφικά στοιχεία 
Γεννήθηκε στις 21 Μαΐου του 1775 στο Αιάκειο της Κορσικής και ήταν γιος του Κάρλο Μαρία Μπουοναπάρτε και της Λετίτσια Ραμολίνο, καθώς και αδελφός του Ναπολέοντα Βοναπάρτη. Ο Λουκιανός διαπνεόταν από επαναστατικές ιδέες και γι' αυτό ερχόταν συχνά σε σύγκρουση με τον αδελφό του Ναπολέοντα.

Ο Λουκιανός αναμείχθηκε στα πολιτικά, εκλέχτηκε μάλιστα γερουσιαστής της Πρώτης Γαλλικής Αυτοκρατορίας, αλλά διαφώνησε με τις επεκτατικές βλέψεις του αδελφού του, καθώς και με τον γάμο που του σχεδίαζε. Το 1804 αυτοεξορίστηκε στη Ρώμη ενώ το 1809 έφυγε για τις ΗΠΑ. Συνελήφθη όμως από τους Άγγλους και οδηγήθηκε στην Μεγάλη Βρετανία, όπου παρέμεινε μέχρι το 1814.

Το 1814 επέστρεψε στη Γαλλία και έγινε πρίγκιπας του Κανίνο από τον Πάπα Πίο Ζ΄. Το 1824 έγινε πρίγκιπας του Μουζινιάνο από τον Πάπα Λέοντα ΙΒ΄.

Απεβίωσε στις 29 Ιουνίου του 1840 στην Ιταλία από καρκίνο του στομάχου.

 Οικογένεια 
Έκανε δύο γάμους. Από τον πρώτο γάμο του με την Κριστίν Μπογιέ απέκτησε τέσσερα παιδιά:
 Φιλιστίνα Καρλόττα (1795 - 1865), παντρεύτηκε πρώτα τον Μάριο Γκαμπριέλλι, Πρίγκιπα του Προσέντι, και μετά τον Σεττίμιο Σενταμόρι, ιππότη. Ο γιος της:
 Πλάτσιντο Γκαμπριέλλι (1832-1911), νυμφεύτηκε την εξαδέλφη του Αυγούστα Βοναπάρτη, κόρη του Καρόλου Λουκιανού.
θνησιγενή γιο (13 Μαρτίου 1796).
Βικτωρία Γερτρούδη (9 Ιουλίου 1797).
 Χριστίνα Αιγύπτη (1798 - 1847), παντρεύτηκε πρώτα τον κόμη Αρβίντ Πόσσε και έπειτα τον λόρδο Ντάντλεϋ Στιούαρτ.

Από τον δεύτερο γάμο του με την Αλεξαντρίν ντε Μπλεσάν-Ζουμπερτόν απέκτησε έντεκα παιδιά:
 Κάρολος Λουκιανός (1803 - 1857), φυσιοδίφης και ορνιθολόγος.
 Λετίσια Χριστίνα (1804 - 1871), παντρεύτηκε τον Σερ Τόμας Ουάυζ.
 Ιωάννα (1807 - 1829), παντρεύτηκε τον μαρκήσιο Ονορέ Ονορατί.
 Παύλος Μαρία (1809 - 1827), πολέμησε στην Ελληνική Επανάσταση στο ατμόπλοιο Ελλάς. Απεβίωσε επάνω στο σκάφος, καθαρίζοντας το όπλο του. Τάφηκε πέντε έτη μετά στη Σφακτηρία, μαζί με τους πεσόντες της Ναυμαχίας του Ναυαρίνου.
 Λουδοβίκος Λουκιανός (1813 - 1891) πολιτικός και φιλόλογος, ειδήμων της βασκικής γλώσσας.
 Πέτρος Ναπολέων (1815 - 1881), Πρίγκιπας.
 Ρολάνδος πρίγκιπας του Κανίνο.
 Μαρία (1882 - 1962), παντρεύτηκε τον Γεώργιο πρίγκιπα της Ελλάδας, Ύπατο Αρμοστή της Κρήτης.
 Αντώνιος Λουκιανός (1816 - 1877), νυμφεύτηκε τη Μαρί-Άνν Καρντιναλί.
 Μαρία Αλεξανδρίνα (1818 - 1874), παντρεύτηκε τον Βιντσέντσο Βαλεντίνι, Κόμη του Λαβιάνο.
 Κωνσταντία (1823 - 1876), μοναχή.

Πρόγονοι



 Παραπομπές 

 Εξωτερικοί σύνδεσμοι 
 Θανάσης Βασιλείου, Στα ίχνη της πριγκίπισσας Μ. Βοναπάρτη, Η πορεία της από τη φθίνουσα αριστοκρατία στην ελίτ της ψυχανάλυσης, Εφημερίδα Καθημερινή, 03-12-2006. «Η Μαρία ήταν κόρη του Ρολάν Βοναπάρτη, εγγονού του Λουκιανού Βοναπάρτη, δεύτερου αδελφού του Ναπολέοντα) και της...»

Κατηγορία:Οίκος του Βοναπάρτη